Logan Rathbone
poprocks@gmail.com 2022

# Файлдарды түзету

# Оналтылық немесе ASCII панельдерін ауыстыру

GHex-те файлды оналтылық панельден немесе ASCII панелінен түзетуге болады.

Пернелер басылуын қабылдау үшін кез келген панельге фокусты қою үшін тиісті панельді шертуге болады немесе:

Оналтылық панельге фокустау үшін Alt Сол жақ пернелерін басыңыз және

ASCII панеліне фокустау үшін Alt Оң жақ пернелерін басыңыз.

# Файлды оналтылық немесе ASCII панелін пайдаланып түзету

ASCII пішімін кәдімгі мәтіндік файлды түзеткендей түзетіңіз.

Оналтылық пішімді түзету үшін 0-ден 9-ға дейінгі және a-дан f-ке дейінгі мәндерді пайдаланыңыз. Бұл әрекет регистрге сезімтал емес.

Курсорды файл бойынша жылжыту үшін келесі әдістердің кез келгенін пайдаланыңыз:

Байтты таңдау үшін терезедегі шиыршықтау жолағын және тышқанды пайдаланып, оны шертіңіз.

Пернетақтадағы бағдарша пернелерін, Home, End, PageUp немесе PageDown пернелерін пайдаланыңыз.

(Негізгі мәзірден) Байтқа өту опциясын таңдаңыз немесе Ctrl J пернелерін басып, курсордың ығысуын ондық немесе оналтылық мән ретінде енгізіңіз. Оналтылық мәннің пішімі 0x және одан кейінгі ығысу болуы керек, мысалы, 0x3.

Деректерді өшіру немесе нөлдеу үшін Delete немесе Backspace пернелерін пайдаланыңыз. Қиып алу әрекеттері де деректерді жою немесе нөлдеу салдарына ие болады. Бұл әрекет Кірістіру режимі қосулы немесе қосулы еместігіне байланысты өзгереді. Қосымша ақпарат алу үшін төмендегі бөлімді қараңыз.

# Кірістіру режимі

Кірістіру режимін Insert пернесін басу арқылы немесе қалып-күй жолағындағы Кірістіру режимін ауыстыру батырмасын шерту арқылы қосуға немесе сөндіруге болады.

Кірістіру режимі іске қосылғанда, бұл деректер бар деректерді ауыстырудың орнына файлға қосылатынын білдіреді.

Дәстүрлі мәтіндік редакторлардан айырмашылығы, GHex-те Кірістіру режимінің сөндірулі болуы бастапқы күй болып саналады, өйткені оналтылық редакторлар әдетте өте нақты орналасқан екілік файлдардағы бар деректерді түзету үшін пайдаланылады. Кейбір жағдайларда мұндай файлдар бекітілген өлшемді болуы мүмкін және олардың өлшемін ұлғайту немесе азайту оларды ашатын қолданбаларда анықталмаған немесе қажетсіз әрекеттерді тудыруы мүмкін.

Осыған байланысты, өшіру әрекеттері Кірістіру режимі іске қосылған-қосылмағанына байланысты басқаша жұмыс істейді.

Егер Кірістіру режимі іске қосылған болса, өшіру әрекеттері (мысалы, Delete, Backspace басу немесе қиып алу әрекеті арқылы) файлдан деректерді жою арқылы файл ұзындығын өзгертеді.

Егер Кірістіру режимі іске қосылмаған болса, өшіру әрекеттері файлдың ұзындығын өзгертпеу үшін файл ішіндегі әсер етілген байттарды нөлдейді.

# Геометрияны орнату

Бастапқыда GHex терезе ені мүмкіндігінше көбірек таңбаны сыйдырады. Дегенмен, GHex әр жолда қанша таңба көрсетілетінін көрсетуге мүмкіндік береді. Бұл бөліктерге топтастырылған деректермен жұмыс істегенде (мысалы, бір уақытта 16 байт) немесе жай ғана әр жол бойынша ығысуларды көзбен қадағалау тәсілі ретінде пайдалы болуы мүмкін.

GHex-те бұл геометрияны орнату деп аталады. Геометрияны оналтылық немесе ASCII панельдерінің кез келген жерінде оң жақ батырмамен шертіп, Геометрия опциясын басу, Автоматты геометрия құсбелгісін алып тастау, содан кейін әр жолға қажетті таңбалар санын көрсету арқылы теңшеуге болады. Содан кейін GHex оналтылық және ASCII панельдерін автоматты түрде қайта пішімдейді. Бұл тек жұмыс істеп жатқан файлға ғана әсер етеді және сеанстар арасында сақталмайды.